Հանդիսանալով բարդ և բազմակողմանի երևույթ` խնդիրը մեր կարծիքով չի կարող բավարար կերպով լուծվել միայն որևէ մեկ (ասենք, զուտ մաթեմատիկական) չափանիշի կիրառմամբ: Տվյալ դեպքում անհրաժեշտ է ցուցաբերել համակարգային մոտեցում, որը կհիմնվի խնդրի մաթեմատիկական, հասարակական, քաղաքական, տնտեսական, աշխարհագրական, էթնիկ, հոգեբանական, ռազմական և մի շարք այլ բաղադրատարրերի վրա: Խնդիրը պարզաբանելիս ոչ միայն ոչ մի կերպ չի կարելի դիտարկել այն նախորդող և հաջորդող ժամանակատարածային հարություններից ու հասարակական-պատմական երևույթներից կտրված, այլև` իր ժամանակի երևույթներից առանձնացված: Հակառակ դեպքում մենք կունենանք մի իրավիճակ, երբ, հանուն ճշմարտության ապացուցման որևէ մի առանձին վերցված օրինակում, կստեղծենք մի վիճակ, երբ ապացուցվող "ճշմարտություն"-ը անհաղթահարելի հակասություններ կստեղծի այլ և նույնիսկ գիտության կողմից չվիճարկվող փաստերի հետ: